ТIэунейрэ Европэм и чемпион Бекъул Миланэ
Жэпуэгъуэм и пэщIэдзэхэм Валенсие къалэм щекIуэкIащ тхэквондомкIэ европэпсо зэхьэзэхуэ. Абы хэтащ къэрал 46-м икIа спортсменхэр. Урысейм и командэ къыхэхам хэту Испанием щызэуащ Къэбэрдей-Балъкъэрым щыщ тхэквондоисти 4.
Зэпеуэхэм я япэ махуэм утыку къихьащ ди лъэпкъэгъу Бекъул Миланэ. ЗэIущIиплI иригъэкIуэкIам, и хьэрхуэрэгъухэм зы Iэмали щаримыту, пщащэм текIуэныгъиплI зыIэригъэхьащ икIи етIуанэу Епропэм пашэ щыхъуащ.
Ди щIалэхэм ящыщу Ахъмэт Дамир жэз медалыр къихьащ. НэхъапэIуэкIэ дунейпсо зэхьэзэхуэм абы дыжьын медалыр щызыIэригъэхьауэ щытащ.
ЖЫЛАСЭ Замир.
